《和纪伯紫》
清代·冯如京

空明火树九霞天，咳唾珠玑落座前。画省高檠开甲帐，雕窗小饮及丁年。

龙身佩影光惊白，鹤籀翻奇道又玄。此夜谁多金谷酒，漉巾老子欲先眠。

作者简介：（约公元一六六五年前后在世）字紫乙，一字秋水，代州人。生卒年均不详，约清圣祖康熙四年前后在世，年六十余岁。顺治中拔贡。授永平知府。累迁广东左布政使，屡平巨盗。每上书奏事，次第施行。母没，如京年巳六十余，居丧哀毁骨立。服阕，未几卒。如京作诗颇清利，尤工五言。著有《秋水集》十六卷，《四库总目》传于世。